حاجی حه‌سه‌ن:خه‌ڵكی شه‌نگال و ئێزیدیه‌ ڕه‌سه‌نه‌كان نایانه‌وێت پێشمه‌رگه‌ بگه‌ڕێته‌وه‌ بۆ شه‌نگال 
"لە ئێستادا مەترسی گەورە ڕاستەقینە لەسەر شەنگال بەتەنها گەڕانەوەی پێشمەرگەیە بۆ ناو شەنگال،خەڵكی ڕاستەقینەی شەنگال و ئێزیدی نایانەوێت پێشمەرگە بگەڕێتەوە دەیانەوێت سوپای عیراق لەناو شەنگال بێت "
حاجی حەسەن ئەندامی پارتی ئازادی دیموكراتی ئێزیدی لەشنگال لەمیانەی بەشداری كردنی لە بەدواداچونێكه ی دەنگی ئەمریكادا بەتوندی وەڵامی هەریەكە لەحەیدەر شەشۆ و قاسم شەشۆی دایەوەو وتی: "ئەوانەی گرێدراوی بارزانی و ئەردۆغان و عەرەبی سونەن دەڵێن پەكەكە زیانی بۆ شنگال هەبووەو پێیان خۆشبوو پەكەكە شنگال چۆڵ بكات، ئەگەرنا پەكەكە شەنگالی پاراست و لەگەڵ خەڵكدا بوو،وتیشی". مەترسی ڕاستەقینەی ئێستا لەسەر شنگال گەڕانەوەی پێشمەرگەیە بۆ شنگال، كە "ئەمە خەڵكە ڕاستەقینەكەی شنگال نایانەوێت و دەیانەوێت سوپای عێراق و حه شدی شه عبی لەشنگال بێت چونكه ئه وانیش(حه شدی شه عبی)عیراقین،ئێزیدی و شنگال وه ك خاك وه ك میلله ت سه ر به عیراقین،هیچ كێشه یان نیه له گه ڵ ئه وان به س كێشه یان له گه ڵ بونی پێشه مه رگه هه یه و بڕوایان پێیان نیه "، هەروەها وتی: "بەچاوەكانی خۆم بینیم و ئێستا من لەشنگالم، كە پەكەكە شنگالی بەجێهێشت." له وه ڵامی پرسیارێكی به شی كوردی ده نگی ئه مریكا سه باره ت به وه ی بۆچی به ته نها نایانه وێت پێشمه رگه له شه نگال بێت و تۆمه تباریان ده كه ن به كاره ساتی شنگال به ڵام كێشه یان له گه ڵ بونی حه شدی شه عبی و سوپای عیراق نیه له كاتێكدا له كاتی كاره ساتی شنگالدا، سوپای عیراق و پێشمه رگه به هاوبه شی به پێی ده ستوری عیراق،ناوچه جێناكۆكانیان به ڕێوه ده برد به شنگالیشه وه ؟ حاجی حه سه ن وتی"ئه وناوچانه زیاتر پێشمه رگه ی لێبوون هه تا پێشمه رگه نه كشانه وه سوپای عیراق نه كشایه وه ." پێشتر هەریەكە لەقاسم شەشۆ و حەیدەر شەشۆ دوو سەركردەی دیاری ئێزیدی لەمیانەی بەدواداچوونەكانی بەشی كوردی دەنگی ئەمریكا ڕایانگەیاندبوو: "بەهۆی مامەڵەی خراپی پەكەكەوە خەڵكی شەنگال و ئێزیدیەكان بێزاربوون لەپەكەكە چونكە ئەوان منداڵی كوڕ و كچی ئێزیدییان دەفڕاند." بەڵام حاجی حەسەن ئەندامی پارتی ئازادی دیموكراتی ئێزیدی لەشنگال دەڵێت: "پەكەكە و یەپەژە و پەیەدە ئەو هێزانەن، كە خەڵكی شنگال ناتوانن لەبیرییان بكەن، چونكە ئەوان لەكاتی كارەساتەكەی شەنگالدا تاكە هێزبوون كە هاتن بەدەم خەڵكەوە." حاجی حەسەن هەریەكە لە قاسم شەشۆ و حەیدەر شەشۆی تۆمەتباركرد بەوەی ئەوان فشارین لەخەڵك كردووەو وتیشی: "حەیدەر شەشۆ و قاسم شەشۆ نوێنه ری بارزانین و ئه وان فشارییان لەخەڵك دەكرد تا بڵێن پەكەكە كوڕ و كچیان بردوین،ئه گه رنا په كه كه یه ك كه سی نه فڕاندووه ،ئه وانه ی بونه چه كدار بۆ به رگریكردن بوو له خه ڵك و شه نگال به ویستی خۆیان ،هەر ئەوان فشاریان لەخەڵك دەكرد كە نەپەڕنەوە بۆ ئەو دیو سنور و ژیانیان پارێزراو بێت،ئەگەرنا خەڵكی ڕاستەقینەی شەنگالی و ئێزیدی چاكەی ئەو هێزەیان بیرناچێت كە یارمەتی دان لەكاتی كارەساتەكەدا،بەڵام خەڵكی گرێدراو بە بارزانی و ئەردۆغان و عەرەبی سوننە لەبونی پەكەكە بێزاربون و داوای دەرچونی پەكەكەیان دەكرد لەشەنگال" هەروەها ئەو سەركردە ئێزیدیە هەریەكە لەحەیدەر شەشۆ و قاسم شەشۆی تۆمەتباركرد بەوەی سەر بە پارتی دیموكراتی كوردستان و وتی: "جارێ قاسم شەشۆ سەركردەی هێزی پاراستنی ئێزیدی نییە، هەریەكە لەحەیدەر شەشۆ و قاسم شەشۆ سەركردەی هێزی پێشمەرگەی گرێدراوی وەزراتی پێشمەرگە و بارزانین، بەڵام نازانم حەیدەر شەشۆ بووەتە پارتی و سەركردەی هێزێكە كە گرێدراوی بارزانییە،من ناتوانم ڕای شه خسی خۆم بڵێم زیاتر چونكه من ئه ندامی پارتێكی سیاسیم به ڵام با خه ڵكی ئێزیدی خۆیان بڕیاریان له سه ر بده ن." لەدرێژەی وتووێژەكەی بەسی كوردی دەنگی ئەمریكا قاسم شەشۆ ڕایگەیاندبوو "لەدوای داعش مەترسی گەورە لەسەر شەنگال پەكەكەیە،پەكەكە ڕاست ناكات نەكشاوەتەوە لەشەنگال ئەوە درۆی نیسان و نمایش بوو كردییان،هەروەها ڕەتیشیكردبووەوە، كە خەڵك بۆ ڕۆیشتنی پەكەكە گریابێت" وتی: "ئەوە كۆمەڵێك شەلاتی و بێ عەقڵی خۆیان وون هێنابویان بۆ نمایش ئەگەرنا لەژێرەوە پێدەكەنین." بەڵام حاجی حەسەن ئەندامی پارتی ئازادی دیموكراتی ئێزیدی وتی: "پێش هه موو شتێك باجارێ قاسم شه شۆ ڕاست ناو و پۆستی خۆی بڵێ ئه و فارمانده ی هێزی ئێزیدخان نیه ،ئه و فه رمانده ی هێزێكی پێشمه رگه ی سه ر به بارزانیه ،منیش ناوی ڕاستی خۆم ده ڵێم،دواتر ئێمه شاهێدین بەچاوی خۆمان بینیمان پەكەكە لەشەنگال لە ڕۆژی(١)ی مانگ كشانەوە و تا ئه و شوێنه ی بۆیان دیاریكرابوو ئێمه له گه ڵیان ڕۆیشتین ئه وان ده رچون ئێمه گه ڕاینه وه شه نگال.،وە خەڵكە ڕەسەنە ئێزیدییە قوربانیەكە زۆر دڵتەنگ بون و دەگرییان و خەڵك خۆی بەمەراسیم بەڕێیانی كرد،بەڵام دوبارەی دەكەمەوە ئەوانەی سەر بە بارزانی و ئەردۆغان و عەرەبی سونە بون پێیان خۆشبوو پەكەكە لەشەنگال بڕوات،چونكه له ناو كۆمه ڵگای ئێزیدی خه ڵك چۆت ناو داعش و له گه ڵ داعش ده ستدرێژییان ده كرده سه ر خه ڵكی شه نگال،به ڵام ئه وانه شی له خه می شه نگال و دۆزی ئێزیدی بوون دڵته نگ بون به ڕۆیشتنی په كه كه ،ئێمه سوپاسی په كه كه ده كه ین." حاجی حەسەن ئەوەشی وت: "لە ئێستادا مەترسی گەورە ڕاستەقینە لەسەر شەنگال بەتەنها گەڕانەوەی پێشمەرگەیە بۆ ناو شەنگال،خەڵكی ڕاستەقینەی شەنگال و ئێزیدی نایانەوێت پێشمەرگە بگەڕێتەوە دەیانەوێت سوپای عیراق وه ئێزیدییه كان خۆیان هێزی پاراستنی خۆیان هه یه ده مانه وێت ته نها ئه وان لەناو شەنگال بن چونكە ئێمە ئێزیدی عیراقین و لەژێر دەستی پێشمەرگە ئەو كارەساتە گەورەیە بەسەر شەنگالدا هات و كچ و ژنمان بران ئەوان بوون بەرگرییان نەكردن و ڕایانكرد،ئەوەوە پەكەكە بوو بەتەنیا بەرگرییان لێكردین." هاوكات وتیشی: "ئەگەر ئێستا توركیا هێرش بكاتە سەر شەنگال ئەوا هێرش دەكاتە سەر كۆمەڵگای ئێزیدی چونكە پەكەكە لەشەنگال نەماون."